คนในครอบครัวผมตรวจ calcium score ผลออกมามีค่าสูงมาก มีวิธีการรักษาอย่างไรครับ
สวัสดีค่ะ การตรวจหาคราบหินปูนที่หลอดเลือดแดงของหัวใจ (Coronary Artery Calcium Scan) หรือการตรวจหาแคลเซียมในหลอดเลือดหัวใจ (Coronary Calcium Score) คือการตรวจปริมาณแคลเซียมที่ผนังของหลอดเลือดหัวใจ โดยใช้เครื่องเอกซเรย์คอมพิวเตอร์ ซึ่งเป็นการตรวจหาหลักฐานของภาวะหลอดเลือดแดงของหัวใจแข็ง โดยหลอดเลือดแดงแข็งเป็นผลมาจากการอักเสบเรื้อรังร่วมกับภาวะหลอดเลือดแดงเสื่อมที่เป็นมาระยะเวลานานพอสมควรประมาณ 2- 5 ปีสำหรับสาเหตุ ได้แก่ อายุที่มาก เป็นโรคเบาหวาน ความดันโลหิตสูง ไขมันในเลือดสูง สูบบุหรี่ โรคอ้วนลงพุง หรือกรรมพันธุ์ ทำให้หลอดเลือดแข็งขึ้นจากการอักเสบเรื้อรัง และสุดท้ายเป็นแคลเซียมไปเกาะที่หลอดเลือด ทำให้ความยืดหยุ่นของหลอดเลือดเสียไป รวมทั้งมีการตีบของหลอดเลือดสำหรับการแปลผลนั้น จะใช้ผลจากคะแนน Agatston Score โดย คะแนน 0 หมายความว่า ไม่มีแคลเซียมที่หลอดเลือดแดงหัวใจ แสดงว่าโอกาสต่ำในการเกิดกล้ามเนื้อหัวใจขาดเลือดเฉียบพลันหรือโรคหลอดเลือดหัวใจตีบรุนแรงหรือตันในอนาคตน้อยคะแนน 1 – 100 หมายความว่า มีแคลเซียมที่หลอดเลือดแดงหัวใจน้อย มีความเสี่ยงน้อยที่จะเกิดกล้ามเนื้อหัวใจขาดเลือดเฉียบพลัน หรือโรคหลอดเลือดหัวใจตีบรุนแรงหรือตัน ดูแลเรื่องอาหารและการออกกำลังกายคะแนน 101 ถึง 400 หมายความว่า มีแคลเซียมที่หลอดเลือดแดงหัวใจระดับปานกลาง มีความเสี่ยงปานกลางถึงสูงที่จะเกิดกล้ามเนื้อหัวใจขาดเลือดเฉียบพลัน หรือโรคหลอดเลือดหัวใจตีบรุนแรงหรือตัน ต้องได้รับคำแนะนำจากแพทย์เพื่อพิจารณาในการตรวจรักษาคะแนนตั้งแต่ 400 ขึ้นไป หลอดเลือดแดงหัวใจอาจมีภาวะหลอดเลือดตีบแอบแฝงอยู่ มีความเสี่ยงต่อการเกิดหลอดเลือดหัวใจตีบสูงมาก รวมถึงกล้ามเนื้อหัวใจขาดเลือดเฉียบพลัน หรือโรคหลอดเลือดหัวใจตีบรุนแรงหรือตัน แม้ว่าจะมีอาการหรือไม่ก็ตาม ซึ่งต้องได้รับคำแนะนำจากแพทย์เพื่อพิจารณาในการตรวจรักษาเพิ่มเติมดังนั้น หากตรวจแล้วพบว่ามีค่าสูงมาก ก็ควรพบแพทย์เฉพาะทางโรคหัวใจ เพื่อประเมินอาการ ตรวจหาโรคที่อาจเป็นอยู่ รวมถึงอาจต้องมีการตรวจเพิ่มเติมต่อไปค่ะส่วนการดูแลตนเอง ก็ต้องลดปัจจัยเสี่ยงของการเกิดโรคหลอดเลือดแดงแข็ง เช่น งดสูบบุหรี่ งดการทานอาหารที่มีไขมันสูง น้ำตาลสูง ขนมต่างๆ น้ำหวานทุกชนิด รวมไปถึงชา กาแฟ เลือกทานเฉพาะอาหารที่มีประโยชน์ มีไขมันต่ำ น้ำตาลน้อย เน้นการทานผัก ผลไม้ที่ไม่หวาน และควรออกกำลังกายอย่างสม่ำเสมอ พักผ่อนให้เพียงพอ ลดความเครียดต่างๆ ที่มี เป็นต้น